hotchpotch/miracl-hf-unified huggingface dataset:
ট্যাঙ্গু এবং লাভাডিওর অ্যাডভেঞ্চার
ট্যাঙ্গু এবং লাভাডিওর অ্যাডভেঞ্চার (ফরাসি Les Aventures de Tanguy et Laverdure) ফরাসি ভাষায় রচিত কমিক বই। ফ্র্যাঙ্কো-বেলজিয়াম কমিক সিরিজের এই কাহিনীটির রচয়িতা জন-মিশেল চার্লিয়ার এবং অ্যালবার্ট উদেরজো। কমিক বইটিতে মাইকেল ট্যাঙ্গু এবং আর্নেস্ট লাভাডিওর নামক ফরাসী বিমান বাহিনীর দুই দুঁদে পাইলটের অ্যাডভেঞ্চার কাহিনীর বর্ণনা করা হয়েছে।
মাইকেল টাঙ্গু নামে ১৯৫৯ সালের ২৯ অক্টোবর প্রথম ফ্র্যাঙ্কো-বেলজিয়াম কমিক্স ম্যাগাজিন পিলট এর প্রথম সংখ্যায় প্রকাশিত হয়। ধারাবাহিকভাবে প্রকাশিত এই কাহিনী পিলটকে দেয় প্রতিযোগী প্রকাশনী "স্পিরো"র "বাক ড্যানি", এবং "টিনটিন" পত্রিকায় প্রকাশিত 'ড্যান কুপারের" মত কাহিনীর সাথে পাল্লা দেয়ার ক্ষমতা।
১৫৯ সালের অক্টোবর থেকে ১৯৭১ সালের জুন মাস পর্যন্ত কমিকটি পিলট পত্রিকায় একনাগাড়ে প্রকাশিত হয়। পরবর্তী কমিক্সটি টিনটিন (১৯৭৩) পত্রিকায়, সুপার অ্যাজ (১৯৭৯/১৯৮০), ক্যাথোলিক পত্রিকা লে পেলেরিন (১৯৮১/১৯৮৪ সালের দিকে), মোস্টিক জুনিয়র (বেলজিয়াম; ১৯৮৮) প্রকাশিত হয়। চার্লির মৃত্যুর পর অনেকদিন বন্ধ থাকার পর ২০০২ সাল থেকে নতুন দুই লেখকের পৃষ্ট পোষকতায় কমিক্সটি আবার প্রকাশিত হতে শুরু করেছে।
ট্যাঙ্গু এবং লাভাডিওর ফরাসী ভাষা ছাড়াও ইতালিয়ান, জার্মান, ডাচ, ড্যানিস, ইন্দোনেশিয়ান, ইংরেজি, স্প্যানিশ, পর্তুগীজ এবং সার্বোক্রোয়েশিয়ান ভাষায় রূপান্তরিত হয়েছে। কাহিনীটি লা সেভালিয়ার্স ড্যু সিল (স্বর্গের নাইটস) নামে ১৯৬৭-৬৯ এবং ১৯৮৮-৯১ সালে টিভিতে এবং ২০০৫ সালে একই নামে সিনেমা তৈরি করা হয়।
"দি ফ্লাইং ফিউরিজ" নামে ১৯৬৬ সালের এপ্রিল থেকে সেপ্টেম্বর মাসে ব্রিটিশ কমিক পত্রিকা "লায়ন" এ ইংরেজি প্রকাশিত হয়। অবশ্য ইংরেজি কাহিনীতে প্রধান চরিত্রগুলোর নাম ট্যাঙ্গু থেকে জিম 'জেট' পাওয়ার এবং লাভাডিউর থেকে টেরি ম্যাডেন করা হয়। ট্যাঙ্গু এবং লাভাডিওর প্রথম রোমাঞ্চকর কাহিনী "ল'ইকোল ডে আইলস" এর অনুবাদ "ফ্লাইং ফিউরিজ"। দি অ্যারোনটস নামে ১৯৭৩ সালে একটি বার্ষিকী প্রকাশিত হয়। ডেস্টিনিশন ফ্যাসিফিক এবং মিন্যাসে সুর মুরোরা নামের দুইটি কাহিনীর উপর ভিত্তি করে বার্ষিকীটি রচিত হয়। এই বার্ষিকীতে অবশ্য প্রধান চরিত্রদ্বয়ের আসল নাম রাখা হয়।
ট্যাঙ্গু এবং লাভাডিওর, দুই বন্ধু, দুই জনেই উড়ুক্কু বিদ্যালয়ে শিক্ষানবীস হিসেবে থাকেন এবং তারা বন্ধু হলেও সম্পূর্ণ বিপরীত চরিত্রের অধিকারী। ট্যাঙ্গু আন্তরিক, সৎ এবং অনুগত, অপরদিকে লাভাডিওর অদ্ভুত, অলস এবং অপ্রতিভ। কিন্তু বিপদের সময় এই লাভাডিওর হয়ে উঠে ট্যাঙ্গুর একমাত্র ভরসা। বিপজ্জনক মিশন এবং গুপ্তচরবৃত্তি উভয় পাইলটের দৈনন্দিন কাজ, যারা দক্ষ বৈমানিক এবং মার্তৃভূমি রক্ষায় দক্ষ।
অভিজ্ঞতা বৃদ্ধির তাদেরকে স্যালন-ডি-প্রোভেন্স উড়ুক্কু বিদ্যালয় থেকে মেকনেস উড়ুক্কু বিদ্যালয়ে পাঠানো হয়। পৌঁছানোর অল্প সময়ের মধ্যে, তারা গোপনীয় তথ্য সহ হারিয়ে যাওয়া একটি ওয়ারহেড পুনরুদ্ধারের জন্য তুষারময় অ্যান্টি- অ্যাটলাস এ অনুসন্ধানে নিয়োজিত হয়। এর পর তারা সিগোগনেস স্কোয়াড্রন এ যোগ দেন, যেখানে তারা মিরাজ থ্রি প্লেন চালানোর সুযোগ পায়। তাদের অ্যাডভেঞ্চার তাদেরকে দিজন এয়ার বন্দর, তেল আভিভ এবং গ্রিনল্যান্ড এ ভ্রমণের সুযোগ করে দেয়।
জন-মিশেল চার্লিয়ার এবং অ্যালবার্ট উদেরজো কর্তৃক রচিতঃ
জন-মিশেল চার্লিয়ার এবং জিজে কর্তৃক রচিতঃ
বিশেষঃ দি প্লেন দ্যাট কিল্ড ইটস পাইলটস (হ্যাচেট, ১৯৭১) - চিত্রিত উপন্যাস, কমিক নয়।
জন-মিশেল চার্লিয়ার এবং প্যাট্রিস সারস কর্তৃক রচিতঃ
জন-মিশেল চার্লিয়ার এবং আল কটেলিস
জন-মিশেল লেইডিন এবং ইভান ফার্নান্দেজ
জন-মিশেল লেইডিন এবং রেনড গ্যারেটা
গ্বিনিথ পালট্রো
গ্বিনিথ কেট পালট্রো মার্টিন (; জন্ম: ২৭ সেপ্টেম্বর ১৯৭২) হলেন একজন মার্কিন অভিনেত্রী, ব্যবসায়ী, সমাজকর্মী, গায়িকা ও রান্না বিষয়ক লেখিকা। "সেভেন" (১৯৯৫), "এমা" (১৯৯৬), "স্লাইডিং ডোরস্‌" (১৯৯৮), এবং "আ পারফেক্ট মার্ডার" চলচ্চিত্রে অভিনয় দিয়ে তিনি সকলের নজর কাড়েন এবং "শেকসপিয়ার ইন লাভ" (১৯৯৮) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
তার অন্যান্য উল্লেখযোগ্য চলচ্চিত্রসমূহ হল "দ্য ট্যালেন্টেড মিস্টার রিপলি" (১৯৯৯), "দ্য রয়্যাল টেনেনবমস" (২০০১), "শ্যালো হাল" (২০০১), "প্রুফ" (২০০৫) ও "ট্রু লাভারস" (২০০৮)। তিনি ফক্স টেলিভিশনের ধারাবাহিক "গ্লি"-এর পাঁচ পর্বে হলি হলিডে চরিত্রে কাজ করে ২০১১ সালে হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার অর্জন করেন। তিনি মার্ভেল সিনেম্যাটিক ইউনিভার্সের "আয়রন ম্যান" (২০০৮), "আয়রন ম্যান টু" (২০১০), "দ্য অ্যাভেঞ্জার্স" (২০১২), "আয়রন ম্যান থ্রি" (২০১৩), "" (২০১৭) এবং "" (২০১৮) চলচ্চিত্রে পেপার পটস চরিত্রে অভিনয় করেন। তিনি ২০১৯ সালে মুক্তি প্রতীক্ষমাণ "অ্যাভেঞ্জার্স ফোর" চলচ্চিত্রে তার এই চরিত্রে পুনরায় কাজ করবেন।
পালট্রো ১৯৭২ সালের ২৭শে সেপ্টেম্বর লস অ্যাঞ্জেলেস শহরে জন্মগ্রহণ করেন। তার পিতা চলচ্চিত্র প্রযোজক-পরিচালক ব্রুস পালট্রো (১৯৪৩-২০০২) এবং মাতা অভিনেত্রী ব্লাইদ ড্যানার। তার ছোট ভাই জেক পালট্রো একজন পরিচালক ও চিত্রনাট্যকার। পালট্রোর পিতা ইহুদি ধর্মাবলম্বী, অন্যদিকে তার মাতা খ্রিস্টান ধর্মাবলম্বী। তিনি ইহুদি ও খ্রিস্টান দুই ধর্মের উৎসব পালন করেই বেড়ে ওঠেছেন। তার পিতার আশকেনাৎসি ইহুদি পরিবার বেলারুশ ও পোল্যান্ড থেকে অভিবাসিত হয়ে যুক্তরাষ্ট্রে এসেছিল এবং তার মাতা পেন্সিলভানিয়ায় জন্মগ্রহণ করেন, তার পূর্বপুরুষগণ ওলন্দাজ (জার্মান) ও কিছু অংশ ইংরেজ ছিল। পালট্রোর প্র-প্র-পিতামহ পোল্যান্ডের নওয়োগ্রদের র‍্যাবাই ছিলেন এবং ক্রাকোউয়ের সুপরিচিত "পালট্রোউইচ" পরিবারের বংশধর ছিলেন। পালট্রো তার মায়ের দিক থেকে অভিনেত্রী ক্যাথরিন মোনিংয়ের খালাতো বোন, এবং পিতার দিক থেকে সাবেক কংগ্রেসপন্থী গ্যাব্রিয়েল গিফোর্ডসের চাচাতো বোন। তার মামা হ্যারি ড্যানার একজন অপেরা গায়ক ও অভিনেতা এবং তার কন্যা অভিনেত্রী হিলারি ড্যানার পালট্রোর মামাতো বোন ও ঘনিষ্ঠ বন্ধু।
বাসুদেবোপনিষদ্‌
বাসুদেবোপনিষদ্‌ বা বাসুদেব উপনিষদ্‌ () () হল সংস্কৃত ভাষায় রচিত ১০৮টি উপনিষদের অন্যতম। মধ্যযুগের শেষ ভাগে রচিত এই উপনিষদ্‌টি সামবেদের সঙ্গে যুক্ত একটি অপ্রধান উপনিষদ্‌। এটি ১৪টি বৈষ্ণব উপনিষদের অন্যতম। এই উপনিষদের মূল আলোচ্য বিষয় হল উর্ধ্ব পুণ্ড্র (বৈষ্ণব তিলক)। ঋষি নারদকে কৃষ্ণের একটি উপদেশের আকারে সমগ্র উপনিষদ্‌টি বর্ণিত হয়েছে।
বগুড়া কলেজ
বগুড়া কলেজ বগুড়া উপজেলার বগুড়া জেলা বাংলাদেশের একটি বেসরকারি কলেজ। এই কলেজটি "বগুড়া কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
বগুড়া কলেজ বগুড়া শহরের একটি মাত্র বেসরকারী কলেজ হিসাবে যুগের চাহিদা ও সময়ের দাবিতে ১৯৮৪ ইং সালে স্থানীয় সমাজ হিতৈষী ও বিদ্যোৎসাহী ব্যক্তিবর্গের ঐকান্তিক প্রচেষ্টায় প্রতিষ্ঠিত। শহরের একটি মাত্র বেরকারী কলেজ হওয়ায় এর নামকরনের যৌক্তিকতা রয়েছে। কালের বিবর্তনে অনেক চড়াই উৎরাই পেরিয়ে কলেজটি এখন ভৌতিক কাঠামোগত হয়েছে। উচ্চ মাধ্যমিক থেকে ডিগ্রী পর্যন্ত বগুড়া কলেজটি অন্যতম শিক্ষা প্রতিষ্ঠান হিসাবে সুপরিচিত হয়ে আসছে। কলেজ টি ১৯৮৪ ইং সালে প্রতিষ্ঠিত হয়ে ১৯৯৪ ইং সালে কলেজটি উচ্চ মাধ্যমিক কলেজ হিসাবে এমপিও ভুক্ত হয়। ১৯৯৭ ইং সালে শিক্ষা মন্ত্রনালয়ের আদেশ বলে জাতীয় বিশ্ববিদ্যালয় কর্তৃক ডিগ্রী কোর্সের অধিভুক্ত হয় এবং ডিগ্রী কোর্সের শিক্ষকসহ সকল কর্মচারীগন ২০০০ সালে এমপিওভুক্ত হয়। তখন থেকেই নিয়মিত ভাবে ছাত্র/ছাত্রী ডিগ্রী পরীক্ষায় অংশ গ্রহন করছে। এইচ.এস.সি এর মতো ডিগ্রী পরীক্ষার ফলাফলও ভাল। বর্তমানে কলেজটি চৌকস ও সুদক্ষ গভর্নিং বডি এবং অভিজ্ঞ শিক্ষক/শিক্ষিকা মন্ডলী দ্বারা পরিচালিত।
উচ্চ মাধ্যমিক
ডিগ্রী
অত্র প্রতিষ্ঠানে উচ্চ মাধ্যমিক স্তরে, মানবিক, বিজ্ঞান ও ব্যবসায় শিক্ষা শাখা সহ কম্পিউটার শিক্ষাব্যবস্থা এবং ডিগ্রী স্তরে বি.এ ও বি.এস.এস শাখা চালু আছে। অত্র প্রতিষ্ঠানে প্রয়োজনীয় সংখ্যক চেয়ার টেবিল, বেঞ্চ, আলমারি ফ্যানসহ শিক্ষার প্রয়োজনীয় উপকরন রয়েছে।
অত্র প্রতিষ্ঠানে পূর্বের তুলনায় ক্রমান্বয়ে এইচ.এস.সি ও ডিগ্রী পরীক্ষার ফলাফলও অনেক ভাল।
অত্র প্রতিষ্ঠানে ভবিষ্যতে ছাত্র-ছাত্রীর সংখ্যা বৃদ্ধিসহ ফলাফল যাতে শতভাগ নিশ্চিত করা যায় সে ব্যাপারে শিক্ষক মন্ডলী ও গভর্নিং বডি সকল সদস্যগণ অত্যন্ত সজাগ দৃষ্টি রাখছেন। প্রতিষ্ঠানটিতে অতি শ্রীঘ্রই অনার্স ও মাস্টার্স কোর্স চালুর পরিকল্পনা রয়েছে।
প্রতিষ্ঠানটি বগুড়া শহরের সাতমাথা হতে পূর্ব দিকে ১.৫ কিঃ মিঃ দূরে গাবতলী রোড সংলগ্ন হওয়ায় সকল প্রকার যানবাহনে চলাচলের সুব্যবস্থা রয়েছে।
সরকারি আশেক মাহমুদ কলেজ
সরকারি আশেক মাহমুদ কলেজ বাংলাদেশের জামালপুর জেলা সদরে অবস্থিত একটি সরকারি কলেজ । এই কলেজটি "আশেক মাহমুদ কলেজ" নামে পরিচিত।
সরকারি আশেক মাহমুদ কলেজ ১৯৪৬ সালে আনুষ্ঠানিক ভাবে ১৬০ জন শিক্ষার্থী নিয়ে জামালপুর কলেজ নামে যাত্রা শুরু করে। পরবর্তীতে ১৯৪৭ সালের মার্চ মাসে তৎকালীন জামালপুর মহকুমা মাদারগঞ্জের "আলহাজ আশেক মাহমুদ তালুকদার" এর নামে "জামালপুর কলেজ"কে আশেক মাহমুদ কলেজ নামকরণ করা হয়। প্রথমদিকে কলেজটি কলকাতা বিশ্ববিদ্যালযয়ের অধীন পরবর্তীতে ঢাকা বিশ্ববিদ্যালয় এবং ১৯৯২ সালে থেকে জাতীয় বিশ্ববিদ্যালযয়ের অধিভূক্ত। ১৯৭৯ সালে কলেজটিকে জাতীয়করণ করা হয়। ১৯৯২ সালে বাংলা ও ব্যবস্থাপনা বিষয়ে প্রথম অনার্স কোর্স চালু করা হয়। বর্তমানে কলেজটিতে ১৪টি বিষয়ে অনার্স ও ৪টি বিষয়ে মাস্টার্স কোর্স চালু রয়েছে। আয়তনের দিক থেকে রংপুর কারমাইকেল কলেজের পরেই সরকারি আশেক মাহমুদ কলেজের অবস্থান।
কলা অনুষদ
বিজ্ঞান অনুষদ
সামাজিক বিজ্ঞান অনুষদ
ব্যবসায় শিক্ষা অনুষদসরকারি আশেক মাহমুদ কলেজে রয়েছে চারটি একাডেমিক ভবন, তিনটি হোস্টেল, একটি অডিটরিয়াম, মসজিদ গ্রন্থাগারসহ শিক্ষা বিষয়ক বেশ কিছু স্থাপনা। এছাড়া রয়েছে কলেজ ক্যাম্পাসের বাগান, খেলার মাঠ ও পুকুর।
রিয়াদ মেট্রো
রিয়াদ মেট্রো ( "") রিয়াদ শহরে নির্মিত একটি দ্রুত পরিবহন ব্যবস্থা। এতে ৮৫ টি স্টেশন সহ মোট ১৭৬ কিলোমিটার বিস্তৃত ৬ টি মেট্রো লাইন থাকবে। প্রকল্প নির্মাণে ২২.৫ বিলিয়ন খরচ হবে। এটি ২০১৯ সালে একটি স্বল্প দূরত্বের রুট খোলার জন্য নির্ধারিত এবং ২০২১ সালে পুরো মেট্রো ব্যবস্থাটি সম্পূর্ণরূপে কার্যকর হওয়ার আশা করা হচ্ছে।
অনুমান অনুযায়ী আগামী ১০ বছরে রিয়াদের জনসংখ্যার সংখ্যা ৬ মিলিয়ন থেকে ৮.৫ মিলিয়নের বেশি হবে। জুন ২০১৩ সালে মেট্রো নির্মাণের জন্য ৩ টি প্রধান বৈশ্বিক কনসোর্টিয়ার সংক্ষিপ্ত তালিকা নির্বাচিত হয়েছিল। ২০১৩ সালের জুলাই মাসে চুক্তির পর ২০১৪ সালে নির্মাণ শুরু হয় এবং ৪ বছরে নির্মাণ সম্পূর্ণ করার পরিকল্পনা করা হয়েছিল। ২০১৪ সালের ৪ এপ্রিল একটি উদ্বোধনী অনুষ্ঠানের সাথে গ্রাউন্ডব্রেকিং অনুষ্ঠানটি উদযাপন করা হয়। বর্তমানে এটি বেচটেল, আলমাবানি জেনারেল কন্ট্রাক্টর, এফসিসি, স্ট্রাক্টন, সালিনি ইম্প্রেগিলো, লারসেন অ্যান্ড টুব্রো, স্যামসাং এবং নেসমা নির্মাণ সংস্থাগুলির দ্বারা নির্মিত হচ্ছে।
নতুন প্রকল্পটি ৮৫ কিলোমিটার (৫৩ মাইল) তিন লাইনের দ্রুত বাস ট্রানজিট (বিআরটি) নেটওয়ার্কের সাথে, শহরের গণপরিবহন ব্যবস্থার কেন্দ্রস্থল হিসাবে বিবেচিত হবে। এই প্রকল্পটি দৈনিক প্রায় ২৫০ হাজার ট্রিপ দ্বারা গাড়ী ভ্রমণের সংখ্যা হ্রাসে অবদান রাখবে, প্রতিদিন প্রতি ঘন্টায় ৪০০ হাজার লিটার জ্বালানি খরচ কমাবে, যার ফলে শহরটিতে বায়ু দূষণ হ্রাস পাবে। আশা করা হচ্ছে যে এই প্রকল্পের যাত্রী পরিবহন ক্ষমতা প্রতিদিন ৩.৬ মিলিয়ন যাত্রীতে পৌঁছাবে।
২০১৮ সালের ফেব্রুয়ারিতে রিয়াদের গভর্নর, প্রিন্স ফয়সাল বিন বান্দার বলেন, ৬৮% প্রকল্প শেষ হয়ে গেছে এবং ২০১৮ সালের সেপ্টেম্বরে মেট্রো রেল পরীক্ষামূলক ভাবে চলবে। ২০১৮ সালের মার্চে সৌদি অর্থনীতির মন্ত্রী আল আল তুওয়ারাই লন্ডনে সৌদি-যুক্তরাজ্য সিআইও ফোরামে মন্তব্য করেছেন যে ২০১৯ সালের জন্য একটি স্বল্প দূরত্বের রুটে খোলার পরিকল্পনা করা হয়েছে এবং ২০২১ সালে ব্যবস্থাটি সম্পূর্ণ প্রাপ্যতা আশা করা হচ্ছে।
ট্রানজিট সিস্টেমটি ৮৫ টি ট্রেন স্টেশন, সহ বহু বিনিময় স্টেশন নিয়ে পরিকল্পিত। ৮৫ টি স্টেশনের মধ্যে ১৫ টির জন্য নামকরণের অধিকার আরিয়ধ উন্নয়ন কর্তৃপক্ষ (এডিএ) কর্তৃক পুরস্কৃত করা হবে। এই অধিকার বা পুরস্কারে স্টেশন মধ্যে দোকান এবং বিজ্ঞাপন জন্য স্থান অন্তর্ভুক্ত।
সিন্দুরপুর ইউনিয়ন
সিন্দুরপুর বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার সর্ব-উত্তরে সিন্দুরপুর ইউনিয়নের অবস্থান। এ ইউনিয়নের দক্ষিণে রাজাপুর ইউনিয়ন; পূর্বে ফেনী সদর উপজেলার পাঁচগাছিয়া ইউনিয়ন ও শর্শদি ইউনিয়ন; উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন, নাঙ্গলকোট উপজেলার সাতবাড়িয়া ইউনিয়ন ও বক্সগঞ্জ ইউনিয়ন এবং পশ্চিমে নোয়াখালী জেলার সেনবাগ উপজেলার ডুমুরুয়া ইউনিয়ন ও কাদরা ইউনিয়ন অবস্থিত।
সিন্দুরপুর ইউনিয়ন দাগনভূঁইয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
রাজাপুর ইউনিয়ন, দাগনভূঁইয়া
রাজাপুর বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার উত্তরাংশে রাজাপুর ইউনিয়নের অবস্থান। এ ইউনিয়নের দক্ষিণে পূর্ব চন্দ্রপুর ইউনিয়ন, পূর্বে পূর্ব চন্দ্রপুর ইউনিয়ন ও জায়লস্কর ইউনিয়ন, উত্তর-পূর্বে ফেনী সদর উপজেলার পাঁচগাছিয়া ইউনিয়ন, উত্তরে সিন্দুরপুর ইউনিয়ন এবং পশ্চিমে নোয়াখালী জেলার সেনবাগ উপজেলার কাদরা ইউনিয়ন ও সেনবাগ পৌরসভা অবস্থিত।
রাজাপুর ইউনিয়ন দাগনভূঁইয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
রাজাপুর ইউনিয়ন
রাজাপুর ইউনিয়ন নামে বাংলাদেশে মোট ৭টি ইউনিয়ন রয়েছে।
রাজাপুর ইউনিয়ন নামে বুঝানো যেতে পারে:
পূর্ব চন্দ্রপুর ইউনিয়ন
পূর্ব চন্দ্রপুর বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার মধ্য-পশ্চিমাংশে পূর্ব চন্দ্রপুর ইউনিয়নের অবস্থান। এ ইউনিয়নের দক্ষিণে রামনগর ইউনিয়ন ও দাগনভূঁইয়া পৌরসভা; পূর্বে মাতুভূঁইয়া ইউনিয়ন ও জায়লস্কর ইউনিয়ন; উত্তরে রাজাপুর ইউনিয়ন এবং পশ্চিমে রাজাপুর ইউনিয়ন, নোয়াখালী জেলার সেনবাগ পৌরসভা ও সেনবাগ উপজেলার মোহাম্মদপুর ইউনিয়ন অবস্থিত।
পূর্ব চন্দ্রপুর ইউনিয়ন দাগনভূঁইয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
এন্ড্রু ম্যাককলাম
এন্ড্রু ম্যাককলাম(জষ্ম: ৪ সেপ্টেম্বর, ১৯৮৩) ফেসবুকের সহ-প্রতিষ্ঠাতা একই সাথে একজন বড়মাপের বিনিয়োগকারী।
তিনি ফেসবুকের সহ-প্রতিষ্ঠাতা মার্ক জুকারবার্গ এবং প্রতিষ্ঠাতা দলের অন্যদের সাথে হার্ভার্ড বিশ্ববিদ্যালয়ে পড়াশোনা করেছেন। তিনি ফেব্রুয়ারী ২০০৪ থেকে সেপ্টেম্বর ২০০৭ পর্যন্ত ফেসবুকে কাজ করেন। প্রাথমিকভাবে, তিনি ওয়্যারহগ একটি ফাইল শেয়ারিং প্রোগ্রামে অ্যাডাম ডি অ্যাঞ্জেলোর সঙ্গে কাজ করেছিলেন। এন্ড্রু ম্যাককলাম ২০০৭ সালে হার্ভার্ড কলেজে ফিরে আসেন এবং কম্পিউটার বিজ্ঞান বিভাগে স্নাতক ডিগ্রি অর্জন করেন এবং হার্ভার্ড গ্রাজুয়েট স্কুল অফ এডুকেশন থেকে স্নাতকোত্তর ডিগ্রি লাভ করেন।
এন্ড্রু ম্যাককলাম অনলাইন বিশেষ প্রস্তুতি সরঞ্জাম, জবস্পাইসের সহ-প্রতিষ্ঠাতা। তিনি বর্তমানে নিউ এন্টারপ্রাইজ অ্যাসোসিয়েটস এবং ফ্লাইবার্জ ক্যাপিটাল পার্টনার্স এ আবাসন উদ্যোক্তা হিসাবে কাজ করেন।
২০ নভেম্বর, ২০১৪ তারিখে, ক্রিস্টোফার থারপের পদত্যাগ করার পর এন্ড্রু ম্যাককলামকে নতুন ফিলো সিইও হিসাবে ঘোষণা করা হয়েছিল।
রামনগর ইউনিয়ন, দাগনভূঁইয়া
রামনগর বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার দক্ষিণ-পশ্চিমাংশে রামনগর ইউনিয়নের অবস্থান। এ ইউনিয়নের দক্ষিণে ইয়াকুবপুর ইউনিয়ন ও দাগনভূঁইয়া ইউনিয়ন, পূর্বে দাগনভূঁইয়া পৌরসভা, উত্তরে পূর্ব চন্দ্রপুর ইউনিয়ন এবং পশ্চিমে নোয়াখালী জেলার সেনবাগ উপজেলার মোহাম্মদপুর ইউনিয়ন ও বিজবাগ ইউনিয়ন অবস্থিত।
রামনগর ইউনিয়ন দাগনভূঁইয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
রামনগর ইউনিয়ন
রামনগর ইউনিয়ন নামে বাংলাদেশে মোট ৪টি ইউনিয়ন রয়েছে।
রামনগর ইউনিয়ন দ্বারা বুঝানো যেতে পারে:
ইয়াকুবপুর ইউনিয়ন
ইয়াকুবপুর বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার সর্ব-দক্ষিণে ইয়াকুবপুর ইউনিয়নের অবস্থান। এ ইউনিয়নের উত্তরে রামনগর ইউনিয়ন, পূর্বে দাগনভূঁইয়া ইউনিয়ন, দক্ষিণে নোয়াখালী জেলার কোম্পানীগঞ্জ উপজেলার চর পার্বতী ইউনিয়ন এবং পশ্চিমে নোয়াখালী জেলার সেনবাগ উপজেলার নবীপুর ইউনিয়ন ও বিজবাগ ইউনিয়ন অবস্থিত।
ইয়াকুবপুর ইউনিয়ন দাগনভূঁইয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
দাগনভূঁইয়া ইউনিয়ন
দাগনভূঁইয়া বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার দক্ষিণাংশে দাগনভূঁইয়া ইউনিয়নের অবস্থান। এ ইউনিয়নের পশ্চিমে ইয়াকুবপুর ইউনিয়ন ও দাগনভূঁইয়া পৌরসভা; উত্তরে রামনগর ইউনিয়ন, দাগনভূঁইয়া পৌরসভা ও মাতুভূঁইয়া ইউনিয়ন; পূর্বে সোনাগাজী উপজেলার চর মজলিশপুর ইউনিয়ন এবং দক্ষিণে নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
দাগনভূঁইয়া ইউনিয়ন দাগনভূঁইয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
মাতুভূঁইয়া ইউনিয়ন
মাতুভূঁইয়া বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
দাগনভূঁইয়া উপজেলার পূর্বাংশে মাতুভূঁইয়া ইউনিয়নের অবস্থান। এ ইউনিয়নের দক্ষিণে দাগনভূঁইয়া ইউনিয়ন, পশ্চিমে দাগনভূঁইয়া পৌরসভা ও পূর্ব চন্দ্রপুর ইউনিয়ন, উত্তরে জায়লস্কর ইউনিয়ন, পূর্বে ফেনী সদর উপজেলার বালিগাঁও ইউনিয়ন এবং দক্ষিণ-পূর্বে সোনাগাজী উপজেলার চর মজলিশপুর ইউনিয়ন অবস্থিত।
মাতুভূঁইয়া ইউনিয়ন দাগনভূঁইয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
মাতুভূঁইয়া ইউনিয়নের প্রধান হাট-বাজার হল বেকের বাজার।
খিরনি
খিরনি বা খির খেজুর বা খিলুনি (বৈজ্ঞানিক নাম: "Manilkara hexandra") হচ্ছে সাপোটাসি পরিবারের "মানিলকারা" গণের সপুষ্পক উদ্ভিদের একটি বৃক্ষ।
বাসন্তী বিধানসভা কেন্দ্র
বাসন্তী (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৮ নং বাসন্তী (এসসি) বিধানসভা কেন্দ্রটি আমঝাড়া, বাসন্তী, ভারতগড়, ফুল মালঞ্চ, ঝড়খালি, জ্যোতিষপুর, কান্থলবেড়িয়া, নফরগঞ্জ, রামচন্দ্রখালি, উত্তর মোকামবেড়িয়া, চারবিদ্যা গ্রাম পঞ্চায়েত গুলি বাসন্তী সমষ্টি উন্নয়ন ব্লক এবং আঠারোবাঁকি গ্রাম পঞ্চায়েত ক্যানিং-২ সমষ্টি উন্নয়ন ব্লক এর অন্তর্গত।
বাসন্তী বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১১ সালের নির্বাচনে, আরএসপি এর সুভাষ নস্কর তার নিকটতম প্রতিদ্বন্দ্বী কংগ্রেসের অর্ণব রায়কে পরাজিত করেন।
আরএসপি এর সুভাষ নস্কর ১৯৮২ থেকে ২০০৬ সাল পর্যন্ত বাসন্তী (এসসি) কেন্দ্র থেকে জয়ী হন, ২০০৬ সালে বিজেপির অমল কান্তি রায়কে পরাজিত করেন, ২০০১ এবং ১৯৯৬ সালে তৃণমূল কংগ্রেস/কংগ্রেসের জয়ন্ত সরকারকে পরাজিত করেন, ১৯৯১ এবং ১৯৮২ সালে কংগ্রেসের বিপিন বিহারী সরদারকে এবং ১৯৮৭ সালে কংগ্রেসের জ্ঞানেন্দ্রনাথ মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর কালীপদ বর্মণ ১৯৭৭ সালে কংগ্রেসের চিত্তরঞ্জন নস্করকে পরাজিত করেন।
১৯৭২ এবং ১৯৭১ সালে কংগ্রেসের পঞ্চানন সিনহা জয়ী হন। আরএসপি এর অশোক চৌধুরী ১৯৬৯ সালে জয়ী হন। ১৯৬৭ এবং ১৯৬২ সালে কংগ্রেসের শাকিলা খাতুন জয়ী হন। এর আগে বাসন্তী বিধানসভা কেন্দ্রটি বিদ্যমান ছিল না।
২০১৬ এশিয়া কাপ ফাইনাল
২০১৬ এশিয়া কাপ ফাইনাল ক্রিকেট ম্যাচটি একটি দিবা-রাত্রি ব্যাপী অনুষ্ঠিত ক্রীড়া প্রতিযোগিতা যেটি ২০১৬ সালের ৬ মার্চ বাংলাদেশের রাজধানী ঢাকার মিরপুরের শের-ই-বাংলা জাতীয় ক্রিকেট স্টেডিয়ামে বাংলাদেশ এবং ভারতের মধ্যে অনুষ্ঠিত হয় ২০১৬ এশিয়া কাপ প্রতিযোগিতার চ্যাম্পিয়ন দল নির্ধারণের জন্য।
খেলা শুরুর কয়েক ঘন্টা পূর্বে বৃষ্টি হওয়ার ফলে ২০ ওভারের ম্যাচটিকে ১৫ ওভারে পুনর্নির্ধারণ করা হয়; ফলে ফিল্ডিং সীমাবদ্ধতা ৫ ওভারের জন্য এবং প্রতি বোলার ৩ ওভার করে বোলিং করার সুযোগ পায়।
টসে জিতে ভারত প্রথমে ফিল্ডিং করার সিদ্ধান্ত নেয়। বাংলাদেশ দল ব্যাটিং করে ১৫ ওভারে ৫ উইকেট হারিয়ে ১২০ রান করতে সক্ষম হয় এবং প্রতিপক্ষকে ১৫ ওভারে ১২১ রান করার টার্গেট দেয়। ভারত ২ উইকেট হারিয়ে ইংসের ১৩ বল বাকী থাকতেই লক্ষ্যে পৌছে যায় এবং ২০১৬ এশিয়া কাপ প্রতিযোগিতায় চ্যাম্পিয়ন হওয়ার গৌরব অর্জন করে।উৎস :
রামবরণ যাদব
রামবরণ যাদব (জন্ম: ৪ ফেব্রুয়ারি ১৯৪৮) একজন নেপালি রাজনীতিবিদ এবং চিকিৎসক, ২০০৮ সালে নেপাল প্রজাতন্ত্র দেশ ঘোষণা হবার পর তিনিই নেপালের প্রথম রাষ্ট্রপতি হিসেবে নির্বাচিত হন। তিনি ২৩ জুলাই ২০০৮ থেকে ২৯ অক্টোবর ২০১৫ পর্যন্ত নেপালের রাষ্ট্রপতি হিসেবে দায়িত্ব পালন করেছেন।
পূর্বে ১৯৯৯ থেকে ২০০১ সাল পর্যন্ত স্বাস্থ্যমন্ত্রী ছিলেন এবং নেপালি কংগ্রেসের সাধারণ সম্পাদক এর দায়িত্ব পালন করছেন। ১৯৯১ সালে যাদব স্বাস্থ্য প্রতিমন্ত্রী ছিলেন। 1999 নির্বাচন এ নেপালি কংগ্রেসের প্রার্থী হিসেবে তিনি হাউস অব রিপ্রেজেন্টেটিভস নির্বাচিত হন। নির্বাচনের পরে তিনি স্বাস্থ্যমন্ত্রী হয়েছিলেন।
মে ২০০৭ সালে, জনকপুরে যাদবের বাসভবন জঙ্গিদল জনতান্ত্রিক তেরাই মুক্তি মোরচা (জেটিএমএম) দ্বারা আক্রান্ত হয়েছিল। জেটিএমএম বাড়িটিতে একটি জালিয়াতির নোটিশ জারি করে, এতে তাদের পতাকা ঝুলিয়ে একটি বোমা বিস্ফোরণ করে।
এপ্রিল ২০০৮ সংবিধান পরিষদ নির্বাচনে ধনুসা -৫ নির্বাচনী এলাকায় প্রতিদ্বন্দ্বিতা করেছিল। তিনি আসন জিতে ১০,৩৯২ ভোট পান।
২১ জুলাই ২০০৮ তারিখে ভোটের দ্বিতীয় রাউন্ডে যাদবকে প্রথম নেপালের রাষ্ট্রপতি নির্বাচিত করা হয়। সংবিধান পরিষদের 590 টি ভোটের মধ্যে তিনি 308 টি ভোট পেয়ে, তিনি রাম রাজা প্রসাদ সিং কে পরাজিত করেন, যিনি ভোটের দ্বিতীয় রাউন্ডে কমিউনিস্ট পার্টি অফ নেপাল (মাওবাদী) দ্বারা মনোনীত হয়েছিল।
২৩ জুলাই ২০০৮ তারিখে রাষ্ট্রপতি হিসাবে শপথ নিলেন যাদব। নেপালের প্রধান বিচারপতি কেদার প্রসাদ গিরি রাষ্ট্রপতি প্রাসাদ শিলাল নিবাস, রাষ্ট্রপতি ভবন এ যাদবের শপথ পাঠ করান। শপথ গ্রহণ অনুষ্ঠানে অন্যান্যের মধ্যে প্রধানমন্ত্রী গিরিজা প্রসাদ কৈরালা উপস্থিত ছিলেন। ভাইস প্রেসিডেন্ট পারমানন্দ ঝা ও শপথ নিয়েছিলেন।
ভারতের কলকাতায় অধ্যয়নকালে যাদব তার রাজনৈতিক কর্মজীবন শুরু করেন।
তিনি নেপালি রাজনীতিবিদ যারা ভারতে আত্মগোপনে ছিলেন যেমন বি. পি. কৈরালা, গণেশ মান সিং, সুবর্ণ শামশের রানা, পুুষ্প লাল শ্রেষ্ঠ, এবং সরোজ কৈরালা এর সাথে যোগাযোগ রেখে আসছিলেন। এই নেতাদের দ্বারা অনুপ্রাণিত হয়ে, যাদব সক্রিয়ভাবে রাজনীতিতে নিজেকে জড়িত করা শুরু করেন।
1980 সালে অনুষ্ঠিত গণভোটের সময় তিনি বহু দলীয় গণতন্ত্রের জন্য চ্যালেঞ্জ করেছিলেন। জনকপুরে কয়েক বছর ধরে একজন চিকিৎসক হিসেবে অনুশীলন করার সময়, তিনি নেপালি কংগ্রেস পার্টির সক্রিয় ক্যাডার হিসেবে রাজনীতিতে নিজেকে নিযুক্ত করেছিলেন।
১৯৮০ সাল থেকে ১৯৮২২ সাল পর্যন্ত তিনি নেপালের প্রথম নির্বাচিত প্রধানমন্ত্রী কৈরালার ব্যক্তিগত চিকিৎসক হিসেবে কাজ করেছিলেন।
১৯৯০ সালে নেপালে বহুজাতিক গণতান্ত্রিক বিধান পুনরুদ্ধার না হওয়া পর্যন্ত যাদবকে কারাগারে বন্দি করা হয়েছিল। তারপরে, নেপালের ধনুসা জেলার আসন নং ৫ থেকে তিনি হাউস অব রিপ্রেজেনটেটিভস এর সদস্য হিসাবে দুবার নির্বাচিত হন। তিনি ১৯৯১ থেকে ১৯৯৪ পর্যন্ত স্বাস্থ্য বিষয়ক মন্ত্রী ছিলেন। ১৯৯৯ থেকে ২০০১ সাল পর্যন্ত তিনি আবারও মন্ত্রিপরিষদে স্বাস্থ্যমন্ত্রীর দায়িত্বে নিযুক্ত হন। ১০ এপ্রিল ২০০৮ এ অনুষ্ঠিত নির্বাচনে ধনুসা জেলার একই নির্বাচনী এলাকা থেকে সংসদ সদস্য নির্বাচিত হন যাদব।
নেপালের কংগ্রেস পার্টিতে বিভিন্ন দায়িত্ব পালন করে যাদব। তিনি 15 বছর ধরে কেন্দ্রীয় কার্যনির্বাহী কমিটির সদস্য এবং সংসদীয় বোর্ডের সদস্য এবং দলের শৃঙ্খলা কমিটির সদস্য ছিলেন। রাষ্ট্রপতি নির্বাচিত হওয়ার আগে তিনি নেপালি কংগ্রেস দলের সাধারণ সম্পাদক ছিলেন।
২০১০ সালে তিনি ভারত সফর করেন এবং তিরুপতী বালাজী এবং চণ্ডীগড়ে যান, যেখানে তিনি তাঁর মেডিক্যাল ডিগ্রি লাভ করেন। ২৬ শে মার্চ, ২০১৫ তারিখে তিনি চীন সরকারের আমন্ত্রণে চীনের সরকারি সফরের জন্য গিয়েছিলেন।
মাই হিরো একাডেমিয়া: টু হিরোস
মাই হিরো একাডেমিয়া: টু হিরোস একটি ২০১৮ সালের জাপানি এনিম সুপারহিরোদের ফিল্ম  যা, My Hero Academia ্মাঙ্গা উপর ভিত্তি করে বানানো হয়েছে যার লেখক Kōhei Horikoshi.  এটি আসলে দ্বিতীয় ও তৃতীয় এনিম সিরিজের মধ্যকার কাহিনী , এই সিনেমা পরিচালিত করেছেন কেনজি নাগাসাকি এবং Anime Expo এনিমের উৎপন্ন দ্রব্যাদির আন্তর্জাতিক প্রদর্শনী হোস্ট এবং প্রিমিয়ার করা হয় জুলাই 5, 2018, এবং পরে  জাপানের থিয়েটারে মুক্তি পায়, আগস্ট 3, 2018. (জাপানি: 僕のヒーローアカデミア সিনেমা ～２人の英雄ヒーロー～ Hepburn:Boku no Hīrō Academia THE MOVIE: Futari no Hīrō)
দ্য বেস্ট ফিফা ফুটবল পুরস্কার ২০১৮
দ্য বেস্ট ফিফা ফুটবল পুরস্কার ২০১৮ হল ফিফা কর্তৃক প্রদানকৃত বার্ষিক পুরস্কার অনুষ্ঠান। এটি ২০১৮ সালের ২৩শে সেপ্টেম্বর ইংল্যান্ডের লন্ডনের রয়াল ফেস্টিভাল হলে অনুষ্ঠিত হয়েছে। ২০১৮ সালের ৪ঠা জুলাই তারিখে, এই পুরস্কারের নির্বাচক প্যানেল ঘোষণা করা হয়েছিল।
২০১৮ সালের ২৪শে জুলাই তারিখে, এই পুরস্কারের জন্য ১০ খেলোয়াড়ের বাছাই তালিকা প্রকাশ করা হয়। ২০১৮ সালের ৩রা সেপ্টেম্বর তারিখে, শীর্ষ ৩ খেলোয়াড়ের নাম প্রকাশ করা হয়।
লুকা মদরিচ ২৯% ভোট পেয়ে এই পুরস্কারটি জয়লাভ করেছেন।
এই বছরের সেরা পুরুষ খেলোয়াড় নির্বাচনের মানদণ্ড ছিল: ২০১৭ সালের ৩রা জুলাই হতে ২০১৮ সালের ১৫ই জুলাই পর্যন্ত প্রত্যেক খেলোয়াড়ের নিজ নিজ অর্জনসমূহ।
!ক্রম
!খেলোয়াড়
!যে ক্লাবের হয়ে খেলেছে
!জাতীয় দল
!শতাংশ
!colspan="5"| চূড়ান্ত খেলোয়াড়
তেজগাঁও মহিলা কলেজ
তেজগাঁও মহিলা কলেজ তেজগাঁও ঢাকা বাংলাদেশের একটি বেসরকারি কলেজ । এই কলেজটি "তেজগাঁও মহিলা কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
তেজগাঁও মহিলা কলেজটি ১৯৭২ সালে জাতির জনক বঙ্গবন্ধু শেখ মুজিবুর রহমানের প্রত্যক্ষ অনুপ্রেরণায় তেজগাঁও অঞ্চলের সাধারন মানুষের মেয়েদের উচ্চ শিক্ষার সুযোগ সৃষ্টির লক্ষ্যে প্রতিষ্ঠিত হয়। প্রতিষ্ঠালগ্ন থেকেই উচ্চ মাধ্যমিক শ্রেণীতে বিজ্ঞান, মানবিক ও ব্যবসায়শিক্ষা শাখায় অত্যন্ত সুনামের সাথে শিক্ষা কার্যক্রম পরিচালিত হয়ে আসছে। পরবর্তীতে ঢাকা বিশ্ববিদ্যালয়ের অধীনে ১৯৮৭ সালে স্নাতক (পাস) কোর্সের অধিভুক্তি লাভ করে। বর্তমানে কলেজটিতে জাতীয় বিশ্ববিদ্যালয়ের অধীনে বিবিএ (প্রফেশনাল) কোর্সসহ আরো দশটি বিবিএ (সম্মান) কোর্স চালু রয়েছে।
শিক্ষা ছাড়া কোন জাতির উন্নতি সম্ভব নয়। দেশের জনসংখ্যার অর্ধেক নারী, কাজেই নারী শিক্ষার উন্নয়ন ছাড়া জাতীয় অগ্রগতি অসম্ভব। আর এই নারী শিক্ষার প্রয়োজনীয়তা অনুধাবন করেই বহুকাল পূর্বে নেপোলিয়ন বলেছিলেন, ”আমাকে একটি শিক্ষিত মা দাও, আমি একটি শিক্ষিত জাতি উপহার দিব”। তাই দেশের উন্নয়ন ও যুগের চাহিদা মেটাতে প্রয়োজন যুগোপযোগী নারী শিক্ষা। সেই লক্ষে তেজগাঁও মহিলা কলেজ নতুন শতকের প্রত্যাশার সঙ্গে সংগতি রেখে নব উদ্যমে যাত্রা শুরু করেছে। আমরা এই প্রতিষ্ঠানটিকে মেয়েদের উচ্চশিক্ষার ক্ষেত্রে একটি ব্যতিক্রমধর্মী শিক্ষা প্রতিষ্ঠান হিসাবে গড়ে তোলার লক্ষ্যে অবিরাম প্রয়াস চালাচ্ছি। সেই লক্ষ্যে ২০১০-২০১১ শিক্ষাবর্ষ থেকে কলেজটিতে অনার্স কোর্স খোলা হয়েছে। বর্তমানে কলেজটিতে জাতীয় বিশ্ববিদ্যালয়ের অধীনে ১১টি বিষয়ে অনার্স কোর্স এবং হিসাববিজ্ঞান ও ব্যবস্থাপনা বিষয়ে মাস্টার্স কোর্সে পাঠদান চলছে। আরো তিনটি বিষয়ে অনার্স কোর্স ও তিনটি বিষয়ে মাস্টার্স কোর্স অধিভুক্তি প্রক্রিয়াধীন রয়েছে। আমার বিশ্বাস, খুব শিঘ্রই নারী উচ্চশিক্ষার ক্ষেত্রে কলেজটি শুধুমাত্র ঢাকা শহরে নয়, সমগ্র বাংলাদেশে একটি গুরুত্বপূর্ণ অবস্থান তৈরী করতে সক্ষম হবে।কলেজের শিক্ষার্থীদের শিক্ষা সুবিধার্থে একটি সুপরিসর গ্রন্থাগার রয়েছে। গ্রন্থাগারটি পালাক্রমে একাধিক গ্রন্থাগারিকের তত্ত্বাবধানে পরিচালিত হয়। এছাড়া বিভিন্ন বিষয়ানুগ ব্যবহারিক শিক্ষার প্রয়োজনে রয়েছে পরীক্ষাগার।
মনোরম পরিবেশে ছাত্র-ছাত্রীদের কোলাহলে রাজধানী ঢাকার প্রান কেন্দ্র তেজগাওে ক্যাম্পাসটিকে করে তুলেছে সজীব ও প্রাণবন্ত।
লালমাটিয়া মহিলা কলেজ
লালমাটিয়া মহিলা কলেজ ঢাকা বাংলাদেশের একটি বেসরকারি কলেজ। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।
কলেজটির যাত্রা শুরু ২৫ জন শিক্ষার্থী নিয়ে, ১২ বিঘা জমির ওপর ভবন। কলেজের এক স্মরণিকায় উল্লেখ করা হয়েছে, এটি প্রতিষ্ঠিত হয়েছিল লালমাটিয়া কো-অপারেটিভ হাউজিং সোসাইটির উদ্যোগে। সোসাইটির টাকা, নিজেদের ব্যক্তিগত সংগ্রহ এবং বিত্তবান ব্যক্তিদের সহায়তায় কলেজটি দাঁড়িয়ে গেছে। এখন এর শিক্ষার্থী প্রায় সাত হাজার। শিক্ষক ১৩১ জন।
১৯৬৬ সালে লালমাটিয়া মহিলা কলেজটি প্রতিষ্ঠিত হয়। এখন ঢাকা শিক্ষাবোর্ডের অধীনে বিজ্ঞান, মানবিক এবং ব্যবসায় শিক্ষা শাখায় উচ্চ মাধ্যমিক কোর্সের পাশাপাশি জাতীয় বিশ্ববিদ্যালয়ের অধীনে স্নাতক পাস, সম্মান, মাস্টার্স প্রিলিমিনারি এবং ফাইনাল কোর্স রয়েছে এখানে।
কলেজটি ১৯৯১ সালে উচ্চ মাধ্যমিক স্তরে ঢাকা মহানগরের শ্রেষ্ঠ শিক্ষালয়ের গৌরব অর্জন করেছে। এছাড়াও জাতীয় বিশ্ববিদ্যালয় কলেজ র‍্যাংকিং-২০১৫ এ সমগ্র বাংলাদেশের সরকারি ও বেসরকারী পর্যায়ের অনার্স ও মাস্টার্স কলেজের মধ্যে ১০ম এবং বেসরকারী কলেজের মধ্যে ২য় স্থান অধিকার করে। ঢাকা ময়মনসিংহ অঞ্চলের মধ্যে ৬ষ্ঠ স্থান অধিকার করে দেশের অন্যতম সেরা পোস্ট গ্রাজুয়েট কলেজ হওয়ার গৌরব অর্জন।কলেজটিতে পর্দথবিজ্ঞান, গণিত, রসায়ন, জীববিজ্ঞান, সাচিবিকবিদ্যা ও অফিস ব্যবস্থাপনা, মনোবিজ্ঞান, গার্হস্থ্য অর্থনীতি এবং ভূগোল - এই ৮টি গবেষণাগার রয়েছে।
লালমাটিয়া মহিলা কলেজ 
লালমাটিয়া হাউজিং সোসাইটি 
লালমাটিয়া 
ঢাকা-১২০৭, 
বাংলাদেশ
এ্যারোনটিকাল কলেজ অব বাংলাদেশ
এ্যারোনটিকাল কলেজ অব বাংলাদেশ (এসিবি) এ্যারনোটিক্যাল ইঞ্জিনিয়ারিংয়ে আন্তর্জাতিকভাবে স্বীকৃত উচ্চ একাডেমিক যোগ্যতা প্রদানের জন্য প্রথম ইনস্টিটিউট। এটি ২০০৬ সালে প্রতিষ্ঠিত হয়েছিল এবং এটি এডক্সেলের অনুমোদিত শিক্ষা কেন্দ্র।
এসিবি ১৯৯৭ থেকে এভিয়েকনের নামে যাত্রা শুরু করে। ২০০৩ সালে এটি এভিয়েকন থেকে এ্যারোনটিকাল ইনস্টিটিউট অব বাংলাদেশ (এআইবি) এর নাম পরিবর্তন করে। ২০০৬ সাল থেকে, এআইবি বাংলাদেশ কারিগরি শিক্ষা বোর্ড এর অধীনে ডিপ্লোমা কোর্স পরিচালনা করে এবং এ্যারোনটিকাল কলেজ অব বাংলাদেশ (ACB) ইউকে এডক্সেলের অধীনে আন্ডার গ্রাজুয়েট কোর্স দিয়ে শুরু করে।
এ্যারোনটিকালইঞ্জিনিয়ারিং এর উপর শিক্ষা, গবেষণা এবং উদ্যোগের একটি শ্রেষ্ঠত্ব কেন্দ্র হয়ে উঠাই আমাদের দর্শন।
ACB হযরত শাজালাল আন্তর্জাতিক বিমানবন্দরের নিকট উত্তরা মডেল টাউনে উত্তরা পশ্চিম থানার পাশে ১১ নং সেকটর ২০ নং সড়কে ৩৮ নং বাসায় অবস্থিত।
এখানে এডেক্সেল ও বিটেক থেকে অনুমোদিত ডিপ্লোমা ও বিএসসি কোর্স রয়েছেঃস্বল্প মেয়াদী কোর্স সমূহ
শিয়াকুল
শিয়াকুল বা শিয়ালকুল বা শেকুল বা জংলী কুল, বন বরই, গোট বরই (বৈজ্ঞানিক নাম: Ziziphus oenoplia, ইংরেজি নাম: jackal jujube, small-fruited jujube or wild jujube) (হিন্দি নাম: मकोरा) রামনাসি পরিবারের "জিজিফাস" গণের একটি সপুষ্পক উদ্ভিদ।
লতা জাতীয় এই গাছ ১.৫ মিটার উচ্চতা পর্যন্ত বৃদ্ধি পায়।
ক্রেগ ম্যাথুজ
ক্রেগ রাসেল ম্যাথুজ (; জন্ম: ১৫ ফেব্রুয়ারি, ১৯৬৫) কেপ প্রদেশের কেপটাউনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৯১ থেকে ১৯৯৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে সবিশেষ পারদর্শীতা দেখিয়েছেন ক্রেগ ম্যাথুজ।
পাইনল্যান্ডস হাই স্কুলে অধ্যয়ন করেছেন তিনি। সমগ্র খেলোয়াড়ী জীবনে ১৮ টেস্ট ও ৫৬টি একদিনের আন্তর্জাতিকে অংশ নিয়েছেন।
বিচার বুদ্ধিসম্পন্ন অধিনায়ক হিসেবে পরিচিত হানসি ক্রনিয়ের ডানহাত হিসেবে দুই বছর বিবেচিত হয়ে আসছিলেন। ১৯৯০-এর দশকের মাঝামাঝি সময়ে দক্ষিণ আফ্রিকায় সফলতার পিছনে ক্রেগ ম্যাথুজকে প্রায়শঃই পরোক্ষ ভূমিকায় অবতীর্ণ হতে হতো। প্রচণ্ড চাপের মাঝে থেকেও নিজেকে সংযত রাখতেন ও শান্ত থাকতেন। ঐ সময়ে তরুণ ক্রোনিয়েকে বেশ কয়েকবার রক্ষা করেছেন। চার পেসার নিয়ে গড়া দক্ষিণ আফ্রিকা দলের বোলিং আক্রমণে প্রতিকূলতার মাঝেও অনেকগুলো ওভার করে কম রান খরচায় তাঁর বেশ সুনাম ছিল।
১৯৯৪ সালে অস্ট্রেলিয়া দল দক্ষিণ আফ্রিকা গমন করে। কেপটাউনের নিউল্যান্ডসে অনুষ্ঠিত টেস্টে নিজস্ব সপ্তম খেলায় ৫/৮০ লাভ করেন। এরপর একই সালে সফরকারী নিউজিল্যান্ডের বিপক্ষে অনুষ্ঠিত টেস্টে সুন্দর ক্রীড়ানৈপুণ্য প্রদর্শন করেন ক্রেগ ম্যাথুজ। জোহেন্সবার্গের নিউ ওয়ান্ডারার্স স্টেডিয়ামে ৫/৪২ বোলিং পরিসংখ্যান গড়েন।
২৩ অক্টোবর, ১৯৯৩ তারিখে সফরকারী অস্ট্রেলিয়ার বিপক্ষে সুন্দর ক্রীড়াশৈলী প্রদর্শন করেন। ডারবানের কিংসমিড ক্রিকেট গ্রাউন্ডে সিরিজের ৪র্থ ওডিআইয়ে ৪/১০ বোলিং পরিসংখ্যান গড়ে অস্ট্রেলীয় ইনিংসে ধ্বস নামান। খেলায় তাঁকে ব্যাট হাতে মাঠে নামতে হয়নি ও তাঁর দল খুব সহজেই ৭ উইকেটে জয় পায়। ঐ খেলায় তিনি ম্যান অব দ্য ম্যাচের পুরস্কার পেয়েছিলেন। ২১ ডিসেম্বর, ১৯৯৪ তারিখে মান্ডেলা ট্রফির দ্বাদশ খেলায় শ্রীলঙ্কার বিপক্ষে অল-রাউন্ড নৈপুণ্য দেখান। পোর্ট এলিজাবেথের সেন্ট জর্জেস পার্কে ব্যাট হাতে ৮ বল মোকাবেলা করে এক বাউন্ডারির সাহায্যে অপরাজিত ১১ রান তুলার পর বল হাতে ৩/২২ পেয়ে দলকে ৪৪ রানের জয়ে সহায়তা করেন। এ খেলায়ও তিনি ম্যান অব দ্য ম্যাচের পুরস্কার পেয়েছিলেন। ১৬ এপ্রিল, ১৯৯৬ তারিখে পেপসি শারজাহ কাপের ৫ম খেলায় পাকিস্তানের বিপক্ষে ওডিআইয়ে অংশ নেন। ব্যাট হাতে মাঠে না নামলেও ৩/১৯ বোলিং পরিসংখ্যানের পাশাপাশি ১ কট নিয়ে ম্যান অব দ্য ম্যাচের পুরস্কার পেয়েছিলেন ক্রেগ ম্যাথুজ। ঐ খেলায় তার দল ৮ উইকেটে জয় তুলে নেয়।
মাঠের বাইরেও খেলাকে ছড়িয়ে দিয়েছেন। প্রথম-শ্রেণীর ক্রিকেট থেকে অবসর গ্রহণের পর ওয়েস্টার্ন প্রভিন্সের বিপণনকারী ব্যবস্থাপক হিসেবে মনোনীত হন।
নিউ মডেল ডিগ্রী কলেজ
নিউ মডেল ডিগ্রী কলেজ ঢাকা বাংলাদেশের একটি বেসরকারি কলেজ । আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।
ঐতিহ্যবাহী নিউ মডেল ডিগ্রি কলেজ, ঢাকা মহানগরীর প্রাণকেন্দ্র ধানমন্ডি রাসেল স্কয়ার সংলগ্ন শুক্রাবাদে অবস্থিত। উচ্চ মাধ্যমিকের পাশাপাশি কলেজেটির সূচনাই স্নাতক শ্রেণি দিয়ে। ১৯৯৬-৯৭ শিক্ষাবর্ষ হতে এ কলেজে জাতীয় বিশ্ববিদ্যালয়ের অধীনে হিসাববিজ্ঞান, মার্কেটিং, ব্যবস্থাপনা, ফিন্যান্স এন্ড ব্যাংকিং, সমাজকর্ম ও ইংরেজি বিষয়ে অনার্স ও মাষ্টার্স বিষয়ে পাঠদান করা হচ্ছে। তাছাড়া ২০১২-১৩ শিক্ষাবর্ষ হতে বিবিএ (প্রফেশনাল) কোর্সও চালু করা হয়েছে। অভিজ্ঞ শিক্ষকমন্ডলী শিক্ষার্থীদের মানসম্পন্ন শিক্ষাদান ও আদর্শ চরিত্র গঠনে আন্তরিকভাবে সচেষ্ট। ছাত্র-শিক্ষক পারস্পরিক সম্পর্ক, শিক্ষকদের সহযোগিতা, নিয়মানুবর্তিতার অনুশীলন, পারস্পারিক সহনশীলতা সব মিলিয়ে কলেজটির সার্বিক পরিবেশ শিক্ষাবান্ধব ও উন্নত জীবন গঠনেও বিশেষ উপযোগী। কলেজটি রাজনীতি ও ধূমপান মুক্ত থাকায় শিক্ষার্থীদের জন্য সুন্দর পরিবেশে লেখাপড়ার সুযোগ রয়েছে। উচ্চ মাধ্যমিক শ্রেণিতে বিগত বছরগুলোতে সফলতা বা পাশের হার ৯৭%। পাশের হার শতভাগে উন্নীতকরণ ও ভাল ফলাফল অর্জনে কলেজ কর্তৃপক্ষ সর্বদা সচেষ্ট।
বর্তমানে এই কলেজে উচ্চ মাধ্যমিক পর্যায়ে ১৭টি বিষয়ে, স্নাতক পাস পর্যায়ে ১৫টি এবং অনার্স পর্যায়ে ৭টি বিষয়ে অধ্যয়নের সুযোগ রয়েছে এবং ৭৬টি সৃষ্ট পদে শিক্ষকগণ কর্মরত থেকে দায়িত্ব পালন করে যাচ্ছেন।
এটি ধানমন্ডির শুক্রাবাদ এলাকার রাসেল স্কয়ারে অবস্থিত।
ওরিয়েন্টাল পার্ল টাওয়ার
ওরিয়েন্টাল পার্ল রেডিও অ্যান্ড টেলিভিশন টাওয়ার (চীনা: 东方 明珠 塔; পিনইন: ডোংফং মিনঝুজত; সাংহাইনিস: টোনফন মিন্টসাইট, সরকারী নাম: 东方 明珠 广播 电视塔) সাংহাইয়ের একটি টিভি টাওয়ার, যা পুন্ডং নিউ এরিয়া অঞ্চলের লুজিয়াজুইয়ের প্রান্তে হুংপ্পু নদীর পাশে বান্ডের বিপরীতে অবস্থিত। এটি এই অঞ্চলে একটি স্বতন্ত্র ল্যান্ডমার্ক তৈরি করে। এর প্রধান ডিজাইনার ছিলেন জিয়াং হুয়ান চেন, লিন বেনলিন এবং ঝাং জিউলিন। নির্মাণ শুরু ১৯৯১ সালে, এবং টাওয়ারটি ১৯৯৪ সালে সম্পন্ন হয়।
৪৬৮ মিটার (১,৫১৩ ফুট) উচ্চতার, এই টাওয়ার ১৯৯৪-২০০৭ সাল পর্যন্ত চীনের সবচেয়ে লম্বা কাঠামো ছিল, ২০০৭ সালে এই উচ্চতা সাংহাই বিশ্ব আর্থিক কেন্দ্র অতিক্রম করেছিল। এটি চীন জাতীয় পর্যটন প্রশাসন কর্তৃক একটি এএএএএ সুন্দর এলাকা হিসাবে শ্রেণীবদ্ধ। টাওয়ারটি উজ্জ্বলভাবে রাত্রে বিভিন্ন এলইডি ক্রমগুলিতে জ্বলে। ৭ জুলাই ২০০৭ সালে, ওরিয়েন্টাল পার্ল টাওয়ারটি 'চীনা লাইভ আর্থ কনসার্টের' আয়োজক ছিল।
টাওয়ারে বড় এবং ছোট বৈশিষ্ট্যের ১১ টি গোলক রয়েছে। টাওয়ারের দৈর্ঘ্য বরাবর দুটি বৃহত্তর গোলক, নিম্নের গোলকের জন্য ৫০ মিটার (১৬৪ ফুট) এবং উপরের গোলকের জন্য ৪৫ মিটার (১৪৮ ফুট) পর্যন্ত ব্যাস রয়েছে। গোলকগুলি তিন কলাম দ্বারা সংযুক্ত, প্রতিটি কলাম ৯ মি (৩০ ফুট) ব্যাস যুক্ত। সর্বোচ্চ গোলকের ব্যাস ১৪ মিটার (৪৬ ফুট)।
সমগ্র টাওয়ারটি তিনটি বিশাল কলাম দ্বারা সমর্থিত যা ভূগর্ভস্থভাবে শুরু হয়।
টাওয়ারে বিভিন্ন উচ্চতার পনেরটি পর্যবেক্ষণমূলক স্থান আছে। সর্বোচ্চ পর্যবেক্ষণমূলক স্থান (স্পেস মডিউল নামে পরিচিত) ৩৫০ মিটার (১,১৪৮ ফুট) উচ্চতায় অবস্থিত। নিচের স্তরগুলি ২৬৩ মিটার (৮৬৩ ফুট) (দর্শনীয় ফ্লোর) এবং ৯০ মিটার (২৯৫ ফুট) (স্পেস সিটি) উচ্চতায় রয়েছে। ২৬৭ মিটার (৮৭৬ ফুট) উচু স্তরে একটি ঘূর্ণমান রেস্তোরাঁ রয়েছে। টাওয়ারে প্রদর্শনী সুবিধা এবং একটি ছোট কেনাকাটা কেন্দ্রে রয়েছে। দুটি বড় গোলকের মধ্যে ২০-রুমের হোটেল রয়েছে, যা মহাকাশের হোটেল নামে পরিচিত। উপরের পর্যবেক্ষণ প্ল্যাটফর্মটিতে ১.৫ ইঞ্চি পুরু কাচের মেঝে রয়েছে।
একটি অ্যান্টেনা, সম্প্রচার টিভি এবং রেডিও প্রোগ্রামগুলি ১১৮ মিটার (৩৮৭ ফুট) থেকে সর্বোচ্চ ৪৬৮ মিটার (১,৫৩৫ ফুট) উচ্চতায় নির্মাণ করা হয়েছে।
এটা বলা হয়েছে [কার দ্বারা?] টাওয়ারে একটি পাইপ যন্ত্রের বিস্ময়কর স্প্রিংযুক্ত শব্দ, (জেড পাথরের প্লেটের উপর বড় এবং ছোট পতনের শব্দের মতো) বাই জুইয়ের দ্বারা তান বংশের কবিতা পিপা গানের একটি শ্লোকের উপর ভিত্তি করে তৈরি করা হবে (大珠小珠落玉盘/大珠小珠落玉盤/dà zhū xiǎo zhū luò yù pán)। যাইহোক, ডিজাইনার জিয়াং হুয়ানচেন বলেছেন যে টাওয়ারটি ডিজাইন করার সময় তার পরিকল্পনাতে কবিতা ছিল না। এই ধরনা ছিল জুরি বোর্ডের প্রধানের, যিনি বলেছিলেন যে তিনি তাকে সেই কবিতার কথা মনে করিয়ে দিয়েছেন।
১৩ এপ্রিল ২০১০ সালে টাওয়ারের শীর্ষস্থানের অ্যান্টেনাতে প্রায় রাত ১০ টায় আগুন লেগে যায়। আগুন তখন অগ্নিনির্বাপকদের দ্বারা নিভিয়ে ফেলা হয়। কোন হতাহতের খবর করা হয়নি। আগুনের আগে বজ্রধ্বনি শোনা গিয়েছিল।
ফ্রাঙ্কলিন স্টিফেনসন
ফ্রাঙ্কলিন দাকস্তা স্টিফেনসন (; জন্ম: ৮ এপ্রিল, ১৯৫৯) বার্বাডোসের সেন্ট জেমস এলাকায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান প্রথম-শ্রেণীর ক্রিকেট তারকা। চারটি মহাদেশে বিভিন্ন দলের সদস্যরূপে প্রথম-শ্রেণীর ক্রিকেটে অংশগ্রহণ করেছেন। দলে তিনি মূলতঃ অল-রাউন্ডার ছিলেন। মাঝারিসারির মারকুটে ডানহাতি ব্যাটসম্যান হিসেবে খেলার পাশাপাশি ডানহাতে ফাস্ট বোলিং করতেন ফ্রাঙ্কলিন স্টিফেনসন।
স্বর্ণালী সময়ে আরোহণকালে প্রকৃত ফাস্ট বোলারের দায়িত্ব পালন করতেন। পাশাপাশি ধীরগতিসম্পন্ন বলের প্রবর্তক তিনি ও একদিনের ক্রিকেটে প্রথম বোলার হিসেবে নিয়মিতভাবে এ ধরনের বল করতেন। প্রকৃত অল-রাউন্ডার হিসেবে ফ্রাঙ্কলিন স্টিফেনসন ১৯৭৮ সালে ওয়েস্ট ইন্ডিজের যুবদলের পক্ষে প্রথমবারের মতো ইংল্যান্ড গমন করেন। এরপর আট মাসেরও কম সময়ের মধ্যে ১৯৮১সালে অক্টোবরের শেষদিকে প্রথম-শ্রেণীর ক্রিকেটে অভিষিক্ত হন। প্রথমে অস্ট্রেলিয়ায় তাসমানিয়া, এরপর নিজ জন্মভূমি বার্বাডোস ও অবশেষে ইংরেজ কাউন্টি ক্রিকেটে গ্লুচেস্টারশায়ারের পক্ষে খেলেছেন। তবে, অভিষেক খেলার পর ১৯৮২-৮৩ মৌসুমে চতুর্থ মহাদেশের দলে অংশগ্রহণের পর বিপত্তি ঘটতে শুরু করে।
লরেন্স রো ও আলভিন কালীচরণের নেতৃত্বে বিদ্রোহী ওয়েস্ট ইন্ডিজ একাদশের সদস্যরূপে দক্ষিণ আফ্রিকা সফরে যান। বিশ্ব ক্রিকেট থেকে তৎকালীন বর্ণবৈষম্যবাদী দক্ষিণ আফ্রিকায় টেস্ট ও একদিনের আন্তর্জাতিকে অংশ নেন তাঁরা। ফলশ্রুতিতে দলের প্রত্যেক সদস্যকেই আজীবনের জন্য সকল স্তরের ক্রিকেট খেলতে নিষেধাজ্ঞা প্রদান করা হয়। ১৯৮৯ সালে এ নিষেধাজ্ঞা প্রত্যাহার করা হলেও ফ্রাঙ্কলিন স্টিফেনসনকে আর টেস্ট খেলতে দেখা যায়নি। বৈশ্বিক পর্যায়ে তাঁকে অন্যতম সেরা ক্রিকেটারের মর্যাদা দেয়া হলেও ওয়েস্ট ইন্ডিজের পক্ষে টেস্ট খেলার সুযোগ পাননি।
বিদ্রোহী সদস্যদের অনেকের ন্যায় স্টিফেনসনকে ওয়েস্ট ইন্ডিয়ান ক্রিকেটে খেলতে দেখা যায়। ১৯৮৯-৯০ মৌসুমের রেড স্ট্রিপ কাপ সিরিজে বার্বাডোসের পক্ষে খেলেন। তবে, খেলোয়াড়ী জীবনের অধিকাংশ সময়ই ইংরেজ কাউন্টি দল ও দক্ষিণ আফ্রিকায় ফ্রি স্টেটের পক্ষে খেলেছেন তিনি।
১৯৮৮ সালে নটিংহ্যামশায়ারের পক্ষে প্রথম মৌসুম অতিবাহিত করেন ফ্রাঙ্কলিন স্টিফেনসন। প্রথম মৌসুমটি দূর্দান্তভাবে অতিক্রম করেন। ১৯৬৯ সাল থেকে ইংরেজ প্রথম-শ্রেণীর খেলা কম আয়োজনের প্রেক্ষিতে একমাত্র খেলোয়াড় হিসেবে নিউজিল্যান্ডীয় বিখ্যাত অল-রাউন্ডার রিচার্ড হ্যাডলি’র ১০০০ রান ও ১০০ উইকেট প্রাপ্তির ন্যায় ডাবল লাভের পর ১৯৮৮ সালে সর্বশেষ ক্রিকেটার হিসেবে তিনি এ কৃতিত্বের অধিকারী হন। এ মৌসুমে ১০১৮ রান ও ১২৫ উইকেট পান তিনি। ফলশ্রুতিতে পরের বছর উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। এছাড়াও, ক্রিকেট সোসাইটি’র পক্ষ থেকে শীর্ষস্থানীয় অল-রাউন্ডারের মর্যাদা দেয়া হয়। তন্মধ্যে, মৌসুমের চূড়ান্ত খেলায় ইয়র্কশায়ারের বিপক্ষে উভয় ইনিংসে নটসের পক্ষে সেঞ্চুরি করার পাশাপাশি ১১ উইকেট লাভ করেন। অসাধারণ ক্রীড়াশৈলী প্রদর্শন করা স্বত্ত্বেও নটসরা ১২৭ রানের ব্যবধানে পরাভূত হয়েছিল।
পরবর্তী তিন মৌসুমেও নিরবিচ্ছিন্নভাবে তিনি তাঁর এই কার্যকর অল-রাউন্ড নৈপুণ্য অব্যাহত রাখেন। ১৯৯২ সালে সাসেক্সে স্থানান্তরিত হন। সেখানে তিনি আরও চার মৌসুম খেলেন। ১৯৯৪ সালে ৭৫০ রান ও ৬৭ উইকেট নিয়ে শীর্ষস্থানীয় অল-রাউন্ডার হন।
১৯৯৫ সালের পর ইংরেজ কাউন্টি ক্রিকেট থেকে অবসর নেন ও দক্ষিণ আফ্রিকান ঘরোয়া ক্রিকেটে অংশ নেন। ১৯৯৬-৯৭ মৌসুমের পর আর খেলার জগতে ফিরে আসেননি তিনি। ক্রিকেট খেলার পাশাপাশি দক্ষ গল্ফার হিসেবে ফ্রাঙ্কলিন স্টিফেনসনের সুনাম ছিল।
বাউল শিল্পীদের তালিকা
বাংলাদেশ ও পশ্চিমবঙ্গের বিখ্যাত বাউলদের মধ্যে রয়েছেন:
বিষ্ণুপ্রিয়া
বিষ্ণুপ্রিয়া দেবী ছিলেন চৈতন্য মহাপ্রভুর সহধর্মিণী। ষোড়শ শতাব্দীর নবদ্বীপ ধামের বিশিস্ট মহীয়সী ও বিদুষী নারী। তৎকালীন হিন্দু সমাজ সংস্কারে চৈতন্য মহাপ্রভুকে সহায়তা করতেন। তিনি বৈষ্ণব সাধিকাও ছিলেন।তিনি পশ্চিমবঙ্গের নবদ্বীপ শহরে জন্মগ্রহণ করেন।
ষোড়শ শতকের এক শ্রীপঞ্চমী তিথিতে নবদ্বীপে রাজপণ্ডিত সনাতন মিশ্রের গৃহে বিষ্ণুপ্রিয়া দেবীর জন্ম হয়। কন্যার নাম তাৎপর্যপূর্ণ ভাবে রাখা হল বিষ্ণুপ্রিয়া। নবদ্বীপের বিশ্বম্ভর মিশ্র বা নিমাই পণ্ডিতের সাথে তাঁর বিবাহ হয়। তিনি বিশ্বম্ভরের দ্বিতীয় স্ত্রী ছিলেন। চৈতন্যচরিতকারেরা জানিয়েছেন, সনাতন মিশ্র ধনী পণ্ডিত ছিলেন।
শ্রী চৈতন্য মহাপ্রভু গৃহত্যাগ করার পর তিনি প্রচুর কষ্ট পেয়েছিলেন। স্বামী বিরহ যন্ত্রনায় তিনি বাকি জীবনটা উৎসর্গ করেন ভগবানের সেবার জন্য। তিনি পণ্ডিত ও জ্ঞানী মহিলা ছিলেন। অনেক পতিত এবং মূঢ়জনকে আধ্যাত্মিক জ্ঞান দান করেছিলেন। শেষ জীবনে একবার স্বামীর সাথে দেখা করার সুযোগ হয়েছিল তাঁর। সন্ন্যাস নেওয়ার পর মহাপ্রভু একবারই তাঁর মাকে দেখতে আসেন। তখন বিষ্ণুপ্রিয়া মহাপ্রভুকে একটু প্রদীপ দেখাবার সুযোগ পেয়েছিলেন। স্বামীকে প্রণাম করার পর তাকিয়ে দেখেন স্বামী আর সেখানে নেই। শুধু রয়ে গেছে তাঁর খড়ম। ইতিহাসে তিনি সম্ভবত একমাত্র নারী যিনি পরবর্তী সমগ্র জীবনে শুধু স্বামীর খড়ম পূজা করেই কাটিয়ে দিয়েছিলেন। স্বামীর প্রতি তাঁর যে অগাধ ভালোবাসা, প্রেমাশ্রুতা, তাঁকে মহীয়সী বানিয়েছে, তাই সকল হিন্দুনারীগণের আদর্শ হিসেবে বিবেচিত হন।
কুলতলি বিধানসভা কেন্দ্র
কুলতলি (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৯ নং কুলতলি (এসসি) বিধানসভা কেন্দ্রটি কুলতলি সমষ্টি উন্নয়ন ব্লক বৈশাটা, চুপরিঝাড়া, মনিরহাট, নলগোরা গ্রাম পঞ্চায়েত জয়নগর-২ সমষ্টি উন্নয়ন ব্লক এর অন্তর্গত।
কুলতলি বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
সিপিআই (এম) এর রামশঙ্কর হালদার তার নিকটতম প্রতিদ্বন্দ্বী তৃণমূল কংগ্রেসের গোপাল মাঝিকে পরাজিত করেন।
সিপিআই (এম) এর রামশঙ্কর হালদার জয়ী হন তার নিকটতম প্রতিদ্বন্দ্বী এসইউসিআই (সি) এর জয় কৃষ্ণ হালদারকে পরাজিত করেন।
এসইউসিআই (সি) এর জয় কৃষ্ণ হালদার জয়ী হন, তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন।
২০০৬ সালের নির্বাচনে, এসইউসি এর জয়কৃষ্ণ হালদার কুলতলি (এসসি) কেন্দ্র থেকে জয়ী হন,তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। এসইউসি এর প্রবোধ পুরকাইত ১৯৭৭ থেকে ২০০১ সাল পর্যন্ত কুলতলি (এসসি) কেন্দ্র থেকে জয়ী হন, ২০০১ এবং ১৯৯৬ সালে সিপিআই (এম) এর রামশঙ্কর হালদারকে পরাজিত করেন, ১৯৯১ সালে সিপিআই (এম) এর রমণী রঞ্জন দাসকে, ১৯৮৭ এবং ১৯৮২ সালে কংগ্রেসের অরবিন্দ নস্করকে এবং ১৯৭৭ সালে জনতা পার্টির আনন্দী তান্তিকে পরাজিত করেন।
১৯৭২ সালে কংগ্রেসের অরবিন্দ নস্কর জয়ী হন।v ১৯৭১, ১৯৬৯ এবং ১৯৬৭ সালে এসইউসি প্রবোধ পুরকাইত জয়ী হন, (১৯৬৭ সালে তিনি নির্বাচন কমিশনের রেকর্ডগুলিতে নির্দল হিসাবে দেখানো হয়েছিল)। এর আগে কুলতলি কেন্দ্রটি বিদ্যমান ছিল না।
জিন মাও টাওয়ার
জিন মাও টাওয়ার (সরলীকৃত চীনা: 金茂 大厦; ঐতিহ্যগত চীনা: 金茂 大廈; পিনইন: জিনমো দাশ, সাংহাইনিস: জিনমোহ দুসা; আক্ষরিকভাবে: "গোল্ডেন প্রসপারটি বিল্ডিং"), জিনোমো বিল্ডিং বা জিনোমো টাওয়ার নামেও পরিচিত, এটি একটি ৮৮-তলা যুক্ত (৯৩ তলা যদি স্পায়ার মধ্যে মেঝে গণনা করা হয়) চীনের সাংহাইয়ের পুডং শহরের লুজিয়াজুইয়ের ল্যান্ডমার্ক আকাশচুম্বী। এটি ৪২০.৫ মিটার (১,৩৮০ ফুট) লম্বা এবং বিশ্বের সবচেয়ে লম্বা ভবনগুলির মধ্যে একটি। এই টাওয়ারে শপিং মল, অফিস এবং গ্র্যান্ড হায়াত সাংহাই হোটেল রয়েছে যা সমাপ্তির সময় বিশ্বের সর্বোচ্চ হোটেল ছিল। ওরিয়েন্টাল পার্ল টাওয়ারের সাথে সাংহাই বিশ্ব আর্থিক কেন্দ্র এবং সাংহাই টাওয়ারের পাশাপাশি এটি বান্ড থেকে দেখা লুজিয়াজুই স্কাইলাইনের অংশ। এটি ১৯৯৯ সাল থেকে ২০০৭ সাল পর্যন্ত চীনের লম্বা ভবন ছিল, যখন এটি সাংহাই বিশ্ব আর্থিক কেন্দ্রের নিকটবর্তী ছিল। সাংহাই টাওয়ার, এই দু'টি ভবনগুলির পাশে অবস্থিত একটি ১২১-তলার ভবন, ২০১৫ সালে এই দুটি ভবনের উচ্চতা অতিক্রম করেছে সাংহাই টাওয়ার এবং বিশ্বের প্রথম সংলগ্ন ত্রয়ী আকাশচুম্বী তৈরি করেছে।
ভবনটি লুজিয়াজুই মেট্রো স্টেশনের কাছে ২৪,০০০ মিটার (২,৬০,০০০ বর্গফুট) ভূমিতে অবস্থিত এবং এটি আনুমানিক ৫৩০ মিলিয়ন মার্কিন ডলারে নির্মিত হয়েছিল।
এটি স্কিডমোরের শিকাগো ফার্ম, ওভিংস অ্যান্ড মেরিল (এসওএম) দ্বারা নকশা করা হয়েছিল। এর আধুনিক ফর্ম, যার জটিলতার বেড়ে যাওয়ার সাথে সাথে, প্রথাগত চীনা স্থাপত্য, যেমন টিয়ার্ড প্যাগোডা স্থাপত্যকে আঁকরে ধরে, এটি আস্তে আস্তে একটি ল্যাটিমিক প্যাটার্ন তৈরি করার জন্য ধীরে ধীরে এগোচ্ছে। মালয়েশিয়ায় পেট্রোনারাস টাওয়ারসের মতো, ভবনের অনুপাত চীনা সংস্কৃতির সমৃদ্ধির সাথে যুক্ত ৮ সংখ্যার কাছাকাছি ঘুরছে। ভবনটির ৮৮ তলা (৯৩ টি স্পিয়ার মেঝে গণনা করা হয়) ১৬ ভাগে বিভক্ত করা হয়, যার প্রতিটিটি ১৬-তলার বিভাগের সর্বোচ্চ উচ্চতার মেঝে পাদদেশের মেঝের চেয়ে ১/৮ ছোট। টাওয়ারটি ৮ বহিরাগত যৌগিক সুপারক্লাম এবং ৮ বহিরাগত ইস্পাত কলাম দ্বারা বেষ্টিত অষ্টভুজ আকৃতির কংক্রিটের প্রাচীর ভবনের মূল গঠনর চারপাশে নির্মিত। তিন জোড়া ৮ টি দুই-তলা উচ্চার বহিরাগত সমর্থন (আউটগ্রিগার ট্রাসের) ভবনের কেন্দ্রে কমলের সঙ্গে যুক্ত করে ছয়টি মেঝেতে অতিরিক্ত সমর্থন প্রদানের জন্য।
নিম্নতম স্তরের মাটির দুর্বলতা দূর করার জন্য মাটির ৮৩.৫ মিটার (২৭৪ ফুট) গভীরতা পর্যন্ত ১,০৬২ টি উচ্চ ক্ষমতা সম্পন্ন ইস্পাত পিলারের দ্বারা ভিত্তি স্থাপন করা হয়েছে। নির্মাণের সময়, এটি কখনও পর্যন্ত একটি ভূমি-ভিত্তিক ভবনের জন্য ব্যবহৃত দীর্ঘস্থায়ী ইস্পাত পাইল ছিল। পাইলগুলি ৪ মি পুরু কংক্রিট রেফ্ট দ্বারা ১৯.৬ মিটার (৬৪ ফুট) ভূগর্ভস্থ। ভবনের পাদদেশের পার্শ্ববর্তী স্লারি প্রাচীর ১ মি পুরু, ৩৬ মিটার উচ্চ এবং ৫৬৮ মিটার লম্বা। এটি ২০,৫০০ ঘনমিটার (৭,২০,০০০ সেউ ফুট) রোধিত কংক্রিটের দ্বারা গঠিত।
এই ভবনটি বায়ু ও ভূমিকম্প প্রতিরোধের জন্য একটি উন্নত কাঠামোগত প্রকৌশল ব্যবস্থা ব্যবহার করেছে, যা ২০০ কিলোমিটার/ঘণ্টা পর্যন্ত টাইফুন (এটি সর্বাধিক ৭৫ সেন্টিমিটার বা ৩০ ডিগ্রি ফারেনহাইটের উপরে) এবং রিক্টার স্কেলের ৭ মাত্রার ভূমিকম্পের বিরুদ্ধে ভবনটিকে শক্তিশালী করে। ইস্পাত দন্ডগুলিতে ভাগাভাগি সংযোগ রয়েছে যা বায়ু এবং ভূমিকম্প দ্বারা প্রবাহিত পার্শ্বীয় আঘাত কমানোর জন্য আঘাত শোষক হিসাবে কাজ করে। ৫৭ তম তলায় সাঁতারের পুলটি একটি প্যাসিভ ডাম্পার হিসাবেও কাজ করে। বহি পর্দা প্রাচীরটি কাঁচ, স্টেইনলেস স্টীল, অ্যালুমিনিয়াম এবং গ্রানাইট দ্বারা তৈরি এবং অ্যালুমিনিয়াম অ্যালয় পাইপগুলির তৈরি করা জটিল জ্যোতির্বিজ্ঞান জামা দ্বারা আবৃত।
হিন্দী সাহিত্য
হিন্দী সাহিত্য () হচ্ছে ইন্দো আর্য ভাষা পরিবারের লিখন পদ্ধতি আছে এরকম বিভিন্ন ধরণের হিন্দী ভাষায় রচিত সাহিত্যকর্ম। যুগ বিচারে হিন্দী সাহিত্যকে চারভাগে ভাগ করা যায়।
হিন্দী সাহিত্যকর্ম বিভিন্ন উপভাষা যেমন ব্রজ ভাষা, বুন্ডেলি, আব্ধি, কান্নাউজি, খারিবোলি, মারোয়াড়ী, মাগাহি, ভোজপুরি, ছত্রিশগঢ়ী ইত্যাদিতে লেখা হয়েছে। তবে ২০ শতকের পর থেকে একটি নির্দিষ্ট রূপে হিন্দুস্তানী ভাষায় দেবনাগরী লিপিতে অধিকাংশ হিন্দী সাহিত্য লিখিত হচ্ছে।
বাসুদেব দাস বাউল
বাসুদেব দাস বাউল (জন্ম?) ভারতের পশ্চিমবঙ্গের বীরভূম জেলার বোলপুরের একজন বিখ্যাত বাঙালি বাউল গায়ক এবং সংগীতজ্ঞ; যিনি সঙ্গীত পরিবেশনের সময় সাধারণত খমক, একতারা, দোতারা বাজান। তিনি আন্তর্জাতিক সঙ্গীতাঙ্গনে প্রথাগত বাউলসঙ্গীত পরিবেশনের জন্য পরিচিতি লাভ করেন। ২০০৯ সালে তিনি "দ্য ওয়েটিং সিটি" অস্ট্রেলিয়ান চলচ্চিত্রের সঙ্গীত স্কোরে কাজ করেন।
বাসুদেব দাস ভারতের পশ্চিমবঙ্গের শান্তিনিকেতন থেকে ২৫ কিলোমিটার দূরে বীরভূম জেলার বলপুরের গ্রামে জন্ম নেন এবং সেখানেই বেড়ে উঠেন। যদিও তিনি জীবনের অধিকাংশ সময় শান্তিনিকেতনে অতিবাহিত করেন। যেখানে তিনি বিভিন্ন সঙ্গীতঙ্গের সাহচার্য লাভ করেন এবং অনেকেরই বন্ধু হয়ে উঠেন, যাদের মধ্যে শান্তি দেব ঘোষ, প্রভাত মুখার্জি, এবং পবন দাস বাউল উল্লেখযোগ্য। তিনি তের বছর বয়স থেকে লোক গান গাওয়া শুরু করেন।
বসুন্দব স্বপন চ্যাটার্জী, দিনানাথ দাস বাউল, নারান দাস, বাকা শ্যাম দাস, এবং বিশ্বনাথ দাশের মতো কয়েকজন পরামর্শদাতাদের কাছ থেকে বাউল পাঠ ন নেন। ২০১৭ সালে বাংলাদেশের ঢাকায় তিনি ঢাকা আন্তর্জাতিক লোক উৎসব কনসার্টে সঙ্গীত পরিবেশন করেন।
ব্যক্তিগত জীবনে বাসুদেব বিবাহিত এবং তার অনিতা নামে এক মেয়ে রয়েছে।
মারচেল্লো মাস্ত্রোইয়ান্নি
মারচেল্লো ভিনসেঞ্জো দোমেনিকো মাস্ত্রোইয়ান্নি, ওএমআরআই (; জন্ম: ২৮ সেপ্টেম্বর ১৯২৪ - ১৯ ডিসেম্বর ১৯৯৬) ছিলেন একজন ইতালীয় চলচ্চিত্র অভিনেতা। ১৯৫০-এর দশকে পরিচালক ফেদেরিকো ফেল্লিনির নজরে আসার পর তিনি ইতালির অন্যতম সেরা তারকা হয়ে ওঠেন এবং ১৯৬০-এর দশকে আন্তর্জাতিক অঙ্গনে খ্যাতি অর্জন করেন। তাঁর অভিনীত উল্লেখযোগ্য চলচ্চিত্রসমূহ হল "লা দলচে ভিতা" (১৯৬০), "লা নত্তে" (১৯৬১), "দিভোর্জিও আল্লিতালিয়ানা" (১৯৬১), "অত্তো এ মেজ্জো" (১৯৬৩), "আইয়েরি, অগি, দোমানি" (১৯৬৩), "মাত্রিমোনিও আল্লিতালিয়ানা" (১৯৬৩), "লা দেসিমা ভিত্তিমা" (১৯৬৫), "উনা জোরনাতা পাত্রিকোলারে" (১৯৭৭), "লা সিত্তা দেল্লে দোন্নে" (১৯৮০), "ফোর্থ হেনরি" (১৯৮৪), "অচি সোরনি" (১৯৮৭), এবং "স্তান্নো তুত্তি বেনে" (১৯৯০)। অভিনয়ের স্বীকৃতি হিসেবে তিনি দুটি কান চলচ্চিত্র উৎসব পুরস্কার, দুটি বাফটা পুরস্কার, একটি গোল্ডেন গ্লোব পুরস্কার, পাঁচটি দাভিদ দি দোনাতেল্লো ও সাতটি নাস্ত্রো দারজেন্তো অর্জন করেন।
মাস্ত্রোইয়ান্নি ১৯২৪ সালের ২৮শে সেপ্টেম্বর তদানীন্তন ইতালীয় প্রজাতন্ত্রের লাতসিওর ফন্তানা লিরি গ্রামে জন্মগ্রহণ করেন। তিনি তুরিন ও রোম শহরে বেড়ে ওঠেন। তাঁর পিতা অত্তোনে মাস্ত্রোইয়ান্নি ছিলেন কাঠের দোকানের মালিক এবং তাঁর মাতা ইদা (প্রদত্ত নাম: ইরোল্লে)। তাঁর চাচা উমবের্তো মাস্ত্রোইয়ান্নি একজন ভাস্কর। মারচেল্লোর ভাই রুগেরো মাস্ত্রোইয়ান্নি একজন চলচ্চিত্র সম্পাদক, যিনি মারচেল্লো অভিনীত অনেক চলচ্চিত্রের সম্পাদনা করেছেন এবং তাঁর সাথে "সিপিওনে দেত্তো আনচে লাফ্রিকানো" (১৯৭১) চলচ্চিত্রে অভিনয় করেছেন।
নিবন্ধন অধিদপ্তর
নিবন্ধন অধিদপ্তর গণপ্রজাতিন্ত্রী বাংলাদেশ সরকারে একটি পূর্ণাঙ্গ অধিদপ্তর। নাগরিক সুবিধা বাড়াতে নিবন্ধন পরিদপ্তরকে ২০১৮ সালের ২ জানুয়ারি অধিদপ্তরে উন্নীত করা হয়েছে। জনসাধারণকে সেবা প্রদানের পাশাপাশি সরকার এবং স্থানীয় সরকার প্রতিষ্ঠান সমূহের পক্ষে রাজস্ব ও কর আহরণ করা এ অধিদপ্তরের কাজ।
নিবন্ধন বিভাগের যাত্রা শুরু হয়েছিল ১৭৮১ সালে। ১৭৯৩ সালে বেঙ্গল রেগুলেশনের মাধ্যমে ঢাকায় প্রথম রেজিস্ট্রি অফিস স্থাপন করা হয়। এরপর ১৯০৮ সালে উপমহাদেশের রেজিস্ট্রেশনের জন্য পূর্ণাঙ্গ আইন প্রণীত হয়। নিবন্ধন বিভাগ ভারতীয় উপমহাদেশের প্রাচীনতম একটি প্রতিষ্ঠান এবং এর কেএআরআরজেডওকেআরওএম মূলত পরিচালিত হয় মাটি ও মানুষকে ঘিরে। এ বিভাগ জনসাধারণকে প্রত্যক্ষভাবে সেবা প্রদান করে থাকে। এ লক্ষ্যে নিবন্ধন আইন ও বিধিমালা প্রবর্তিত হয়। ১৭৮১ সালে বেঙ্গল স্ট্যাটিউট-এর অধীনে নিবন্ধন কার্যক্রম শুরু হইয়েছিল। এরপর ১৭৯৩ সালে ৩৬ নং বেঙ্গল রেগুলেশনের মাধ্যমে সর্বপ্রথম ঢাকায় রেজিস্ট্রি অফিস স্থাপন করা হয়। পরে ১৯০৮ সালে (১৯০৮ সনের ১৬ নং) উপমহাদেশের পূর্নাঙ্গ রেজিস্ট্রেশন আইনের প্রবর্তন। করা হয়।
বাংলাদেশে বর্তমানে দলিল নিবন্ধন ও সম্পাদনের সংখ্যা ক্রমেই বৃদ্ধি পাচ্ছে। জনসাধারণকে সেবা প্রদানের পাশাপাশি নিবন্ধন বিভাগ সরকার এবং স্থানীয় সরকার প্রতিষ্ঠান সমূহের পক্ষে রাজস্ব ও কর আহরণ করে থাকে। জনসাধারণকে নূন্যতম সময়ের মধ্যে উন্নতকর সেবা প্রদানের অঙ্গিকার বাস্তবায়নের জন্য নিবন্ধন বিভাগের কাজে গতিশীলতা আনয়ন এবং জনসাধারণকে দ্রুততম সমসয়ের মধ্যে উন্ননতকর সেবা প্রদান নিশিত করা এই বিভাগের মূল উদ্দেশ্য।
সরকারের রুপকল্প ২০২১ বাস্তবায়নের লক্ষ্যে ডিজিটাল রেজিস্ট্রেশন প্রথা বাস্তবায়নের নিমিত্ত জনগণকে নুন্যতম সময়ের মধ্যে উন্নত সেবা প্রদানের অঙ্গীকার বাস্তবায়নের মাধ্যমে রেজিস্ট্রেশন বিভাগের কার্যক্রমে অধিকতর গতিশীলতা আনায়ন করা।
হাজার বছরের শ্রেষ্ঠ বাঙ্গালী জাতির জনক বঙ্গবন্ধু শেখ মুজিবুর রহমানের স্বপ্নের সোনার বাংলা বিনির্মানে মুক্তিযুদ্ধের চেতনা ধারণ করে মাননীয় প্রধানমন্ত্রী জননেত্রী শেখ হাসিনা কর্তৃক ঘোষিত রূপকল্প-২০২১ বাস্তবায়নের লক্ষ্যে এবং দেশের জনসাধারণকে কাঙ্খিত সেবা প্রদানে রেজিস্ট্রেশন বিভাগে কর্মরত সকল কর্মী দৃঢ়ভাবে অঙ্গীকারাবদ্ধ।
আর্থার পেন
আর্থার হিলার পেন (; জন্ম: ২৭ সেপ্টেম্বর ১৯২২ - ২৮ সেপ্টেম্বর ২০১০) ছিলেন একজন মার্কিন পরিচালক ও প্রযোজক। তিনি চলচ্চিত্র, টেলিভিশন ও মঞ্চ - তিন মাধ্যমেই কাজ করেছেন। পেন মঞ্চে "দ্য মিরাকল ওয়ার্কার" নাটক পরিচালনার জন্য ১৯৬০ সালে শ্রেষ্ঠ পরিচালনা বিভাগে টনি পুরস্কার অর্জন করেন। ১৯৬০-এর দশক জুড়ে একাধিক সমাদৃত চলচ্চিত্র নির্মাণ করেন, তন্মধ্যে রয়েছে নাট্যধর্মী "দ্য মিরাকল ওয়ার্কার" (১৯৬২), জীবনীমূলক অপরাধধর্মী "বনি অ্যান্ড ক্লাইড" (১৯৬৭), হাস্যরসাত্মক "অ্যালিসেস রেস্টুরেন্ট" (১৯৬৯)। এই তিনটি চলচ্চিত্রের জন্য তিনি তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি পশ্চিমা ঘরানার "লিটল বিগ ম্যান" (১৯৭০) ছবিতে কাজ করে সকলের নজর কাড়েন।
১৯৭০-এর দশকের মাঝামাঝি সময়ে তার উদ্যমে ঘাটতি দেখা যায়। ১৯৯০-এর দশকে তিনি মঞ্চ ও টেলিভিশন পরিচালনা ও প্রযোজনায় মনযোগ দেন এবং অপরাধমূলক ধারাবাহিক "ল অ্যান্ড অর্ডার"-এর নির্বাহী প্রযোজকের দায়িত্ব পালন করেন।
পেন ১৯২২ সালের ২৭শে সেপ্টেম্বর পেন্সিলভেনিয়ার ফিলাডেলফিয়ায় এক রুশ ইহুদি পরিবারে জন্মগ্রহণ করেন। তার পিতা হ্যারি পেন একজন ঘড়ি নির্মাতা এবং মাতা সোনিয়া গ্রিনবার্গ একজন সেবিকা ছিলেন। তার ছোট ভাই আরভিং পেন একজন সফল ফ্যাশন আলোকচিত্রী।
পেন হৃদরোগে আক্রান্ত হয়ে ২০১০ সালের ২৮শে সেপ্টেম্বর তার ৮৮তম জন্মদিনের পরের দিন নিউ ইয়র্ক সিটির ম্যানহাটনে মৃত্যুবরণ করেন।
সোনাগাজী থানা
সোনাগাজী থানা বাংলাদেশের ফেনী জেলার অন্তর্গত সোনাগাজী উপজেলার একটি থানা।
সোনাগাজী উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সোনাগাজী থানার আওতাধীন।